**Тұрақты комиссияның**

**2021 жылғы 30 қарашадағы қаулысы**

**Қалалық атқарушы органдардың**

**халықтың діни сауаттылығын арттыру**

**жөніндегі жұмысы туралы**

Нұр-Сұлтан қаласы мәслихатының заңдылық, құқық тәртібі және жұртшылықпен жұмыс мәселелері жөніндегі тұрақты комиссиясы жүргізіліп жатқан алдын алу іс-шаралары мен түсіндіру жұмыстарына қарамастан, халықтың діни сауаттылығы әлі де төмен екенін атап өтті.

«Нұр-Сұлтан қаласының Дін істері жөніндегі басқармасы» ММ жанындағы «Діндерді зерттеу орталығы» ЖШС (бұдан әрі - Орталық) жүргізген діни жағдайдың жалпы мониторингі шеңберінде Нұр-Сұлтан қаласындағы діни ахуалды сипаттайтын 2745 ақпарат көзі және дәстүрлі емес радикалды ағымдарды ұстанушылардың көпшілігі халықтың әлеуметтік осал топтарына, жастарға, мигранттарға тиесілі екені анықталды.

Жоғарыда баяндалғанның негізінде, Нұр-Сұлтан қаласы мәслихатының заңдылық, құқық тәртібі және жұртшылықпен жұмыс мәселелері жөніндегі тұрақты комиссиясы **ҚАУЛЫ ЕТТІ:**

1. «Қалалық атқарушы органдардың халықтың діни сауаттылығын арттыру жөніндегі жұмысы туралы» ақпарат назарға алынсын.

2. «Нұр-Сұлтан қаласының Дін істері жөніндегі басқармасы» ММ:

конфессияаралық келісімді қамтамасыз ету, азаматтардың діни сенім бостандығы құқықтарын іске асыру және қаланың діни бірлестіктерімен өзара іс-қимыл саласындағы мемлекеттік саясатты тиімді іске асыру;

дін қызметі саласындағы теріс құбылыстарды анықтау және алдын алу бойынша іс-шаралар кешенін жүзеге асыру, деструктивті діни ағымдардың әсерінен зардап шеккендерге психологиялық көмек көрсету;

2022 жылғы 2 ақпанға дейін бейнероликтер дайындау және әлеуметтік желілерде ротациялау;

2022 жылғы 1 қаңтарға дейін Қазақстан Республикасы Мәдениет және спорт министрінің 2014 жылғы 30 желтоқсандағы №162 бұйрығымен бекітілген Дінтану сараптамасын жүргізу қағидаларына араб, түрік тілдерінде дінтану сараптамасын жүргізу бөлігінде өзгерістер енгізу бойынша Қазақстан Республикасы Мәдениет және спорт министрлігіне хат жолдауға бастамашылық ету;

2022 жылғы 15 ақпанға дейін халықаралық орталықтар мен университеттерде тәжірибе алмасу және Орталық теологтарының біліктілігін арттыру жөніндегі жұмыс жоспарын әзірлеу және бекіту ұсынылсын.

**Нұр-Сұлтан қаласы мәслихатының**

**заңдылық, құқық тәртібі және жұртшылықпен**

**жұмыс жөніндегі тұрақты комиссиясының**

**төрағасы Т. Нәрікбаев**